text: Minister: Nej til at sætte afgifter ned
  18 marts 2013 kl. 15.00
  Skatteminister Holger K. Nielsen (SF) vil ikke love at dæmme op for grænsehandlen ved at sænke afgifterne på øl og sodavand. Men repræsentanter for et flertal i Folketinget ønsker lavere afgifter.
  Det kom frem på en konference, som i dag blev holdt i København, hvor det netop var grænsehandlen, der var i fokus.
  Oppositionen har ellers presset på for at få regeringen til at sænke afgifterne.
  Men Holger K. Nielsen mener ikke, at en lempelse af de danske afgifter, vil fjerne grænsehandlen og skabe liv i landsdelen.
  Men på konferencen var folketingsmedlemmer fra fem partier, nemlig Venstre, Konservative, Radikale, Socialdemokraterne og Dansk Folkeparti. De går ALLE ind for at sænke afgifterne på øl og sodavand.
  TV SYD har hele eftermiddagen sendt direkte fra konferencen i København, som er lavet på initiativ af Frøs Herreds Sparekasse.
  Se fyldige uddrag fra konferenceni TV SYD i aften.
  